Након што су хрватске снаге заузеле просторе РСК у Западној Славонији у операцији Бљесак, бригада је основала пети батаљон како би појача одбрану матичне општине. После слома РСК у операцији Олуја, бригада је прикључена Оперативној групи 10 са тежиштем на реци Сави. Од избеглица из Хрватске, формирана су још два пешадијска батаљона. У другој половини рата главни штаб је био у селу Крепшић, недалеко од Брчког. Након операције Уна 95, главни штаб се сели у Козарску Дубицу а у селу Крепшић бивши ГШ се трансформише у истурени штаб.